Nicușor Dan a avut astăzi o sesiune de întrebări și răspunsuri (AMA) pe Reddit, unde a fost întrebat despre ce va face în cazul în care va fi ales doar consilier. „O lungă corespondență cu DNA”, a răspuns candidatul USB.

Totodată, Nicușor Dan a adăugat că acum speră să câștige. „Am intrat în politică pe termen lung. Voi candida în 2020 dacă nu va exista în USB sau în zona corecta a politicii un candidat mai bun decât mine”, a precizat el.

În ceea ce privește propunerea lui Cătălin Predoiu (PNL) de a realiza un sondaj pentru a determina candidatul dreptei înainte de ziua votului, Nicușor Dan a răspuns că „am realizat în urmă cu 10 zile un sondaj cu o firmă de sondaj cu mare reputație internațională, care mă arată mult în fața domnului Predoiu. Oricum, de la începutul acestei competiții, PNL era conștient că nu poate să câștige această competiție electorală pentru că există un întreg public care nu vrea să voteze nici PSD nici PNL”.